PARLAMENTUL ROMÂNIEI

CAMERA  DEPUTAŢILOR

Comisia pentru muncă şi protecţie socială



Nr.27/432/30.09.2004
R A P O R T

asupra proiectului de Lege privind aprobarea Ordonanţei Guvernului nr.80/2004 pentru modificarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale

1. În conformitate cu prevederile art.89 şi 107 din Regulamentul Camerei Deputaţilor, Comisia pentru muncă şi protecţie socială a fost sesizată pentru dezbatere pe fond cu proiectul de Lege  privind aprobarea Ordonanţei Guvernului nr.80/2004 pentru modificarea Ordonanţei de urgenţă a Guvernului nr.8/2003 privind stimularea procesului de restructurare, reorganizare şi privatizare a unor societăţi naţionale, companii naţionale şi societăţi comerciale cu capital majoritar de stat, precum şi a societăţilor şi regiilor autonome subordonate autorităţilor administraţiei publice locale, trimis cu adresa nr. P.L. X 544 din 20 septembrie 2004.

La întocmirea prezentului raport, Comisia a avut în vedere avizul Consiliului Legislativ şi avizele primite de la următoarele comisii:

1. Comisia pentru buget, finanţe şi bănci;

2. Comisia juridică, de disciplină şi imunităţi;

Proiectul de Lege are ca obiect de reglementare modificarea datei până la care se pot efectua concedierile colective de la 30 septembrie 2004 la 31 decembrie 2004.
Comisia a fost sesizată cu dezbaterea şi avizarea proiectului de lege mai sus menţionat în procedură obişnuită.

Comisia propune Plenului aprobarea proiectului de lege întrucât este necesară punerea de acord a procedurii de efectuare a concedierilor colective cu dispoziţiile în materie, reglementate prin Legea nr.53/2003 – Codul muncii.
2. Proiectul de lege face parte din categoria legilor ordinare, conform prevederilor constituţionale şi a fost adoptat de Senat în şedinţa din 16 septembrie 2004.
3. La lucrările comisiei au fost prezenţi 20 deputaţi, din totalul de 21 membri ai comisiei.

4. Proiectul de lege, potrivit art.75 din Constituţie şi art.86 din Regulamentul Camerei Deputaţilor este de competenţa decizională a Camerei Deputaţilor.
Proiectul de lege a fost adoptat de Comisie in şedinţa din 29.09.2004, cu unanimitate de voturi, în forma prezentată de Senat.

Smaranda DOBRESCU


Ion MÎNZÎNĂ

